**Integrovaný regionálny operačný**

**program 2014 – 2020, verzia 16.0**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Oznámenie o zmene strategického dokumentu**

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov

Bratislava, január 2024

**I. Základné údaje o obstarávateľovi**

**1. Názov**

Ministerstvo investícií, regionálneho rozvoja a informatizácie SR

**2. Identifikačné číslo**

50 349 287

**3. Adresa sídla**

Pribinova 25

811 09 Bratislava

Slovenská republika

**4. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa**

Mgr. Adriana Červeňová

generálna riaditeľka sekcie IROP

Ministerstvo investícií, regionálneho rozvoja a informatizácie SR

Pribinova 25

811 09 Bratislava

Tel: +421 2 2092 8246

e-mail: adriana.cervenova@mirri.gov.sk

**5. Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente a miesto na konzultácie**

Ing. Elena Chrenková Kušnírová

vedúca oddelenia programovania, odbor riadenia implementácie

Ministerstvo investícií, regionálneho rozvoja a informatizácie SR

Pribinova 25

811 09 Bratislava

Tel.: +421 2 2092 8606

e-mail: elena.chrenkova.kusnirova@mirri.gov.sk

**II. Základné údaje o strategickom dokumente**

**1. Názov**

***Integrovaný regionálny operačný program 2014 – 2020, verzia 16.0***

**2. Charakter**

Integrovaný regionálny operačný program (ďalej len „IROP“) predstavuje strednodobý strategický dokument určujúci základné rámce a prioritné oblasti pre regionálny rozvoj SR v programovom období 2014 - 2020. IROP bol schválený vykonávacím rozhodnutím Európskej komisie C(2014) 10182 zo dňa 18. decembra 2014. Riadiacim orgánom pre IROP zodpovedným za prípravu a implementáciu je Ministerstvo investícií, regionálneho rozvoja a informatizácie SR (ďalej len „MIRRI SR“). Funkciu sprostredkovateľských orgánov pre IROP vykonávajú Ministerstvo kultúry SR, Ministerstvo zdravotníctva SR, 7 vyšších územných celkov a 8 krajských miest.

Posudzovanie vplyvov IROP na životné prostredie Riadiaci orgán pre IROP (ďalej len „RO pre IROP“) – MIRRI SR zabezpečoval v spolupráci s Ministerstvom životného prostredia SR (ďalej len „MŽP SR“) podľa smernice Európskeho parlamentu a Rady 2001/42/ES z 27. júna 2001 o posudzovaní vplyvov určitých plánov a programov na životné prostredie a podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej „zákon č. 24/2006 Z. z.“). Proces posudzovania vplyvov IROP na životné prostredie bol zverejnený na webových sídlach MIRRI SR a MŽP SR. Na základe výsledku procesu posudzovania vplyvov IROP na životné prostredie podľa ustanovení zákona a Smernice 2001/42/ES Európskeho parlamentu a Rady z 27. júna 2001 MŽP SR vydalo dňa 12.05.2014 stanovisko (číslo: 3000/2024-3.4/zk), v ktorom odporučilo prijať strategický dokument s celoštátnym dosahom „Integrovaný regionálny operačný program 2014-2020“.

V súlade s čl. 30 Nariadenia Európskeho parlamentu a Rady (EÚ) č. 1303/2013, ktorým sa stanovuje spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006) (ďalej len „všeobecné nariadenie“) má RO právo navrhnúť zmenu operačného programu. Žiadosť o zmeny programov musia byť riadne odôvodnené a musia obsahovať najmä opis očakávaného dosahu zmien programu na naplnenie stratégie Únie na zabezpečenie inteligentného, udržateľného a inkluzívneho rastu a špecifických cieľov stanovených v operačnom programe.

Predmetom zmeny IROP, verzia 16.0 je predovšetkým úprava finančného plánu a pokryť požiadavky na alokácie jednotlivých prioritných osí a prípadné finančné odchýlky konečných zostatkov na konci programového obdobia vysporiadať predovšetkým flexibilitou platieb na každú prioritnú os za jednotlivé fondy a za jednotlivé kategórie regiónov. Cieľom týchto zmien a doplnení v IROP je zabezpečiť maximálne využitie disponibilných zdrojov európskych štrukturálnych a investičných fondov.

**3. Hlavné ciele**

Cieľom návrhov zmien IROP je zabezpečiť efektívnu implementáciu IROP v súlade s legislatívou Európskej únie, SR a príslušnými národnými stratégiami.

Týmito zmenami strategického dokumentu nedochádza k zmene cieľov, ani stratégie IROP.

Ciele programu na naplnenie stratégie Únie na zabezpečenie inteligentného, udržateľného a inkluzívneho rastu a špecifických cieľov IROP, ktoré zostávajú taktiež bez zmeny.

**4. Obsah**

RO pre IROP vykonal v rámci revízie IROP, verzia 16.0 nasledovné zmeny:

1. **Presuny finančných prostriedkov v rámci prioritných osí a úprava finančného plánu IROP**

Za účelom zabezpečenia efektívnej implementácie operačného programu RO pre IROP realizuje zmeny finančného plánu prevodom finančných prostriedkov medzi prioritnými osami toho istého programu v rámci tej istej kategórie regiónu a toho istého fondu. Snahou RO pre IROP je týmto pokryť požiadavky na alokácie jednotlivých prioritných osí[[1]](#footnote-1).

Aktuálny stav implementácie prioritných osí dotknutých predkladanou revíziou je nasledovný[[2]](#footnote-2):

**Prioritná os 7:**

Na úrovni jednotlivých špecifických cieľov prioritnej osi 7, REACT EU, nedochádza k odhadovaným úsporám, ktoré sa predpokladali na začiatku roka 2023, kedy kvôli nízkemu nárastu čerpania, vysokému počtu spiacich projektov a projektov, ktoré avizovali problémy s implementáciou (nárast cien, opakované verejné obstarávania, problém s dodaním tovarov) riadiaci orgán pre IROP priebežne prijímal nápravné opatrenia s predpokladom, že projekty, ktoré avizovali toľko problémov prijímatelia nebudú schopní realizovať. Koncom júna riadiaci orgán urobil revíziu operačného programu, ktorej predmetom bolo vytvorenie prioritnej osi 10, Podpora pre zmiernenie dôsledkov energetickej krízy - SAFE, s presunom finančných prostriedkov v objeme 76,4 mil. € z prioritnej osi 7 REACT EU. Účelom prioritnej osi 10 je podpora pre zmiernenie dôsledkov energetickej krízy – SAFE. Investície v danej prioritnej osi majú riešiť dôsledky energetickej krízy so zameraním na kompenzáciu zvýšených cien energií pre zraniteľné domácnosti, ktoré v roku 2023 čelia inflačnému tlaku na rast životných nákladov.

V priebehu júla a augusta 2023 riadiaci orgán očakával väčší počet odstúpení od zmlúv, pri projektoch, kde boli avizované veľké problémy s realizáciou. Dôvodom, prečo sa projekty podarilo zrealizovať aj napriek problémom je predovšetkým pomoc s nárastom cien, zavedenie veľkého množstva zjednodušení a zefektívnenia procesov. Rovnako pri dodávateľoch jednotlivých tovarov/služieb evidujeme prílev zahraničných dodávateľov, vďaka ktorým sa podarilo zrealizovať verejné obstarávania v rámci projektov operačného programu vrátane REACT EU. V dôsledku uvedeného RO pre IROP aktuálne prijíma veľký objem žiadostí o platbu, ktoré sú v mesačných objemoch až násobne vyššie ako predchádzajúci rok.

Vzhľadom na vývoj prioritnej osi 7, kde k 2.11.2023 predstavuje kontrahovanie 163,7%, riadiaci orgán pristupuje k presunu finančných prostriedkov z prioritnej osi 10 do prioritnej osi 7.

**Prioritná os 10:**

V prioritnej osi 10, Podpora pre zmiernenie dôsledkov energetickej krízy - SAFE, finančné prostriedky neboli ešte zmluvne zaviazané a k 2.11.2023 nebolo vyhlásené písomné vyzvanie.

S cieľom zabezpečiť efektívnu implementáciu IROP a včasnú prípravu jeho ukončenia obsahuje návrh revízie IROP, verzia 16.0, zmeny finančného plánu tak, aby bola odchýlka prioritnej osi 7 na konci programového obdobia vysporiadaná predovšetkým prostredníctvom flexibility platieb[[3]](#footnote-3).

Uvedenými úpravami finančného plánu IROP nie je ohrozené plnenie článku 7 nariadenia Európskeho Parlamentu a Rady (EÚ) č. 1301/2013.

**Tabuľka č. 1 Presuny finančných prostriedkov v rámci prioritných osí a úprava finančného plánu IROP**

| **Prioritná os** | **Špecifický cieľ (skrátený názov) /****Kategória regiónu** | **Kategória regiónu** | **Alokácia IROP, verzia 15.0** | **Zmeny v alokáciách** | **Alokácia IROP, verzia 16.0** | **Špecifikácia presunov finančných prostriedkov**  |
| --- | --- | --- | --- | --- | --- | --- |
| **1. Bezpečná a ekologická doprava v regiónoch** | 1.1. Cesty | MRR | 223 830 786 | 0 | 223 830 786 |  |
| VRR | 25 440 819 | 0 | 25 440 819 |  |
| 1.2.1. Verejná osobná doprava | MRR | 86 622 944 | 0 | 86 622 944 |  |
| VRR | 9 344 097 | 0 | 9 344 097 |  |
| 1.2.2. Cyklodoprava | MRR | 58 315 577 | 0 | 58 315 577 |  |
| VRR | 3 888 820 | 0 | 3 888 820 |  |
| **Spolu MRR** | MRR |  368 769 307  | 0 |  368 769 307  |  |
| **Spolu VRR** | VRR |  38 673 736  | 0 |  38 673 736  |  |
| **Spolu za PO** |   |  407 443 043  | 0 |  407 443 043  |  |
| **2.** **Ľahší prístup k efektívnym a kvalitnejším službám** | 2.1.1. Komunitné služby | MRR | 33 136 893 | 0 | 33 136 893 |  |
| VRR |  4 858 259  | 0 |  4 858 259  |  |
| 2.1.2. Centrá integrovanej zdravotnej starostlivosti | MRR |  39 112 498 | 0 |  39 112 498 |  |
| VRR |  -  | 0 |  -  |  |
| 2.1.3. Nemocnice | MRR |  158 649 626  | 0 |  158 649 626  |  |
| VRR |  -  | 0 |  -  |  |
| 2.1.4. Posilnenie kapacít v zdravotníckom systéme a ochrana verejného zdravia ako reakciu na pandémiu COVID- 19 | MRR |  117 989 484  | 0 |  117 989 484 |  |
| VRR |  17 433 910  | 0 |  17 433 910  |  |
| 2.2.1. Materské školy | MRR | 54 128 096 | 0 | 54 128 096 |  |
| VRR | 17 012 254  | 0 | 17 012 254  |  |
| 2.2.2. Základné školy | MRR | 39 177 400 | 0 | 39 177 400 |  |
| VRR | 2 432 494  | 0 | 2 432 494  |  |
| 2.2.3. Stredné odborné školy | MRR | 91 214 981 | 0 | 91 214 981 |  |
| VRR | 6 923 145  | 0 | 6 923 145  |  |
| **Spolu MRR** | MRR |  533 408 978  | 0 |  533 408 978  |  |
| **Spolu VRR** | VRR |  48 660 062  | 0 |  48 660 062  |  |
| **Spolu za PO** |   |  582 069 040  | 0 |  582 069 040  |  |
| **3.****Mobilizácia kreatívneho potenciálu v regiónoch** | 3.1. Kultúrny a kreatívny priemysel | MRR |  62 572 929  | 0 |  62 572 929  |  |
| VRR |  7 520 472  | 0 |  7 520 472  |  |
| **Spolu MRR** | MRR |  62 572 929  | 0 |  62 572 929  |  |
| **Spolu VRR** | VRR |  7 520 472  | 0 |  7 520 472  |  |
| **Spolu za PO** |   |  70 093 401  | 0 |  70 093 401  |  |
| **4.** **Zlepšenie kvality života v regiónoch s dôrazom na životné prostredie** | 4.1. Zvýšenie energetickej efektívnosti bytových domov | MRR |  177 406 103 | 0 | 177 406 103 |  |
| VRR |  17 424 206 | 0 | 17 424 206 |  |
| 4.2.1. Zásobovanie pitnou vodou a kanalizácie | MRR |  44 156 474 | 0 | 44 156 474 |  |
| VRR |  -   | 0 | -   |  |
| 4.3.1. Zelená infraštruktúra | MRR |  40 229 729 | 0 | 40 229 729 |  |
| VRR |  -   | 0 | -   |  |
| **Spolu MRR** | MRR |  261 792 306 | 0 | 261 792 306 |  |
| **Spolu VRR** | VRR |  17 424 206 | 0 | 17 424 206 |  |
| **Spolu za PO** |   |  279 216 512 | 0 | 279 216 512 |  |
| **5.** **Miestny rozvoj vedený komunitou** | 5.1.1. Zvýšenie zamestnanosti  | MRR | 35 397 000 | 0 | 35 397 000 |  |
| VRR | 82 585 | 0 | 82 585 |  |
| 5.1.2. Zlepšenie udržateľných vzťahov  | MRR | 19 451 205 | 0 | 19 451 205 |  |
| VRR | 174 536 | 0  |  174 536  |  |
| **Spolu MRR** | MRR | 54 848 205 |  0  |  54 848 205  |  |
| **Spolu VRR** | VRR | 473 315 | 0  |  257 121  |  |
| **Spolu za PO** |   | 55 321 520 | 0  |  55 105 326  |  |
| **6.** **Technická pomoc**  | 6.1. Podpora efektívnej implementácie  | MRR | 54 019 725 | 0 | 54 019 725 |  |
| VRR | 1 930 275 | 0 | 1 930 275 |  |
| 6.2. Publicita, informovanie a podpora prijímateľov  | MRR | 5 841 275 | 0 | 5 841 275 |  |
| VRR | 208 725 | 0 | 208 725 |  |
| **Spolu MRR** | **MRR** | **59 861 000** | **0** | **59 861 000** |  |
| **Spolu VRR** | **VRR** | **2 139 000** | **0** | **2 139 000** |  |
| **Spolu za PO** |  | **62 000 000** | **0** | **62 000 000** |  |
| **7.** **REACT- EÚ** | 7.1. Zvýšenie atraktivity a konkurencieschopnosti verejnej osobnej dopravy | N/A | 4 840 000 | +3 320 830  | 8 160 830 | Presun z PO10 |
| 7.2. Zvýšenie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb | N/A | 24 674 489 | +12 276 144  | 36 950 633 | Presun z PO10 |
| 7.3. Zlepšenie environmentálnych aspektov v mestách a mestských oblastiach | N/A | 11 390 195 | +6 582 615  | 17 972 810 | Presun z PO10 |
| 7.4. Zvýšenie kapacít základných škôl v Bratislavskom kraji | N/A | 29 704 400 | +23 044 818  | 52 749 218 | Presun z PO10 |
| 7.5. Zvýšenie počtu žiakov stredných odborných škôl na praktickom vyučovaní v Banskobystrickom kraji | N/A | 11 505 379 | +8 911 915  | 20 417 294 | Presun z PO10 |
| 7.6. Predprojektová príprava  | N/A | 7 351 186 | +12 230 413  | 19 581 599 | Presun z PO10 |
| 7.7. Podpora udržateľnosti a odolnosti kultúrnych inštitúcii | N/A | 14 850 600 | 0 | 14 850 600 |  |
| 7.8. Zvýšenie energetickej efektívnosti bytových domov | N/A | 47 800 000 | 0 | 47 800 000 |  |
| **Spolu za PO** |  | 152 116 249 | +66 366 735 | 218 482 984 |  |
| **8.****Technická pomoc – REACT- EÚ** | 8.1. Podpora vytvorenia regionálnych štruktúr na programové obdobie 2021 -  2027 | N/A | 5 000 000 | 0 | 5 000 000 |  |
| 8.2. Podpora existujúcich RO/SO pre IROP pri implementácii REACT- EÚ | N/A | 2 300 000 | 0 | 2 300 000 |  |
| **Spolu za PO** |  | 7 300 000 | 0 | 7 300 000 |  |
| **9. FAST****CARE** | 9.1. Riešenie migračných výziev v dôsledku vojenskej agresie | MRR | 236 830 444 | 0 | 236 830 444 |  |
| VRR | 7 184 012 | 0 | 7 184 012 |  |
| **Spolu za PO** |  | 244 014 456 | 0 | 244 014 456 |  |
| **10. Podpora pre zmiernenie dôsledkov energetickej krízy - SAFE** | 10.1. Zníženie negatívnych dôsledkov energetickej krízy na ohrozené skupiny | N/A | 76 366 735 | -66 366 735 | 10 000 000 | Presun do PO7 |
| **Spolu za PO** |   | 76 366 735 | -66 366 735 | 10 000 000\* |  |
| **Spolu** | **Spolu MRR** | MRR | 1 578 083 169 | 0 | 1 578 083 169 |  |
| **Spolu VRR** | VRR | 121 858 609 | 0 | 121 858 609 |  |
| **Spolu REACT- EÚ** | N/A | 235 782 984 | 0 | 235 782 984 |  |
| **Spolu IROP** |   | 1 935 724 762 | 0 | 1 935 724 762 |  |

1. **Úprava cieľovej hodnoty výstupového ukazovateľa CV36**

Zmenou alokácie špecifického cieľa 10.1. Zníženie negatívnych dôsledkov energetickej krízy na ohrozené skupiny bolo nutné upraviť, znížiť cieľovú hodnotu merateľného ukazovateľa CV36 Počet zraniteľných domácností podporených s cieľom pomôcť im pokryť náklady na spotrebu energie. Nastavenie hodnoty ukazovateľa vychádza z alokácie na opatrenia zamerané pre zraniteľné domácností prostredníctvom kompenzácie ich nákladov na energie.

**5. Uvažované variantné riešenia zohľadňujúce ciele a geografický rozmer strategického dokumentu**

Navrhované zmeny IROP, verzia 16.0 sú invariantného charakteru z dôvodu limitovaných možnosti uskutočnenia revízie.

**6. Vecný a časový harmonogram prípravy a schvaľovania**

Navrhované zmeny IROP (verzia 16.0) boli predmetom pripomienkovania a schvaľovania členmi Monitorovacieho výboru IROP. Schvaľovanie revízie bolo vykonané mimo zasadania Monitorovacieho výboru IROP. Výsledkom je uznesenie Monitorovacieho výboru IROP č.33/2023 zo dňa 13. novembra 2023.

MIRRI SR predložilo dňa 15.11.2023 navrhované zmeny IROP, verzia 16.0 na posúdenie Európskej komisie prostredníctvom Systému riadenia fondov Európskeho spoločenstva (SFC2014). Európska komisia vydala rozhodnutie dňa 11.12.2023.

**7. Vzťah k iným strategickým dokumentom**

*Strategické dokumenty a politiky EÚ*

* Spoločný strategický rámec,
* Európa 2020 Stratégia na zabezpečenie inteligentného, udržateľného a inkluzívneho rastu,
* Strategické usmernenia Spoločenstva,
* Lisabonská stratégia,
* Odporúčania Rady, ktoré sa týka národného programu reforiem Slovenska,
* Pozičný dokument EK,
* Legislatíva ES v oblasti kohéznej politiky.

*Strategické dokumenty a politiky SR*

* Národná stratégia trvalo udržateľného rozvoja,
* Strategický plán rozvoja dopravnej infraštruktúry SR do roku 2020
* Stratégia rozvoja verejnej osobnej a nemotorovej dopravy SR do roku 2020
* Národná stratégia rozvoja cyklistickej dopravy a cykloturistiky SR,
* Koncepcia zabezpečenia výkonu súdnych rozhodnutí v zariadeniach sociálnoprávnej ochrany detí a sociálnej kurately detí /Plán transformácie a deinštitucionalizácie náhradnej starostlivosti,
* Národný akčný plán prechodu z inštitucionálnej na komunitnú starostlivosť v systéme sociálnych služieb,
* Implementačná stratégia – systém integrovaného poskytovania zdravotnej starostlivosti
* Strategický rámec starostlivosti o zdravie pre roky 2014 – 2020
* Štátne vzdelávacie programy,
* Koncepcia územného rozvoja Slovenska.
* Vodný plán Slovenska
* Plán rozvoja verejných vodovodov pre územie SR
* Stratégia adaptácie SR na nepriaznivé dôsledky zmeny klímy
* Stratégia obnovy fondu bytových a nebytových budov v Slovenskej republike
* Energetická politika SR
* Národný plán zameraný na zvyšovanie počtu budov s takmer nulovou potrebou energie

**8. Orgán kompetentný na jeho prijatie**

Monitorovací výbor pre IROP

Európska komisia

**9. Druh schvaľovacieho procesu dokumentu**

Uznesenie Monitorovacieho výboru pre IROP

Vykonávacie rozhodnutie Európskej komisie

**III. Základné údaje o predpokladaných vplyvoch strategického dokumentu na životné prostredie vrátane zdravia**

**1. Požiadavky na vstupy.**

Vstupy pre IROP predstavujú finančné prostriedky z Európskeho fondu regionálneho rozvoja, štátneho rozpočtu Slovenskej republiky a prostriedky z vlastných zdrojov prijímateľov. Návrh zmeny IROP vyplýva z Oznámenie Európske komisie - „*Usmernenia k ukončeniu operačných programov prijatých na účely využívania pomoci z Európskeho fondu regionálneho rozvoja, Európskeho sociálneho fondu, Kohézneho fondu a Európskeho námorného a rybárskeho fondu a programov cezhraničnej spolupráce v rámci nástroja predvstupovej pomoci (IPA II)(2014 – 2020) (2022/C 474/01)”*. V tejto súvislosti RO IROP vykonal analýzu všetkých prioritných osí s cieľom pokryť požiadavky na alokácie jednotlivých prioritných osí a prípadné finančné odchýlky konečných zostatkov na konci programového obdobia vysporiadať predovšetkým flexibilitou platieb na každú prioritnú os za jednotlivé fondy a za jednotlivé kategórie regiónov. Prehľad finančných presunov v členení podľa prioritných osí je uvedený v Tab. 1.

**2. Údaje o výstupoch.**

Predmetom zmeny IROP, verzia 16.0 je predovšetkým úprava finančného plánu tak aby mohlo byť zabezpečené maximálne využitie disponibilných zdrojov európskych štrukturálnych a investičných fondov a pokryť požiadavky na alokácie jednotlivých prioritných osí a prípadné finančné odchýlky konečných zostatkov na konci programového obdobia vysporiadať predovšetkým flexibilitou platieb na každú prioritnú os za jednotlivé fondy a za jednotlivé kategórie regiónov.

Samotný dokument IROP so sledovaním zmien tvorí prílohu tohto oznámenia, názov prílohy: „Integrovaný regionálny operačný program 2014 – 2020, verzia 16.0“. Príloha obsahuje všetky zmeny podľa bodu 4 časti II. tohto dokumentu.

**3. Údaje o priamych a nepriamych vplyvoch na životné prostredie.**

V súvislosti s navrhovanou zmenou sa neočakávajú vplyvy na životné prostredie v nadväznosti na zmeny jednotlivých prvkov IROP, ktoré sú uvedené vyššie budú svojím rozsahom odlišné od tých, ktoré boli identifikované v procese posudzovania pôvodného návrhu IROP podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.

Vzhľadom na obsah navrhovanej zmeny IROP, verzia 16.0, ktorej hlavným cieľom je predovšetkým úprava finančného plánu a pokryť požiadavky na alokácie jednotlivých prioritných osí a prípadné finančné odchýlky konečných zostatkov na konci programového obdobia vysporiadať predovšetkým flexibilitou platieb na každú prioritnú os za jednotlivé fondy a za jednotlivé kategórie regiónov. Cieľom týchto zmien a doplnení v IROP je zabezpečiť maximálne využitie disponibilných zdrojov európskych štrukturálnych a investičných fondov.

**4. Vplyv na zdravotný stav obyvateľstva.**

Navrhovanými zmenami IROP sa nepredpokladajú vplyvy na zdravotný stav obyvateľstva. resp. vplyv odlišný od už posúdených vplyvov v rámci SEA procesu IROP.

V dôsledku navrhovanej zmeny IROP sa nepredpokladá priamy negatívny vplyv na zdravotný stav obyvateľstva.

**5. Vplyvy na chránené územia (napr. navrhované chránené vtáčie územia, územia európskeho významu, súvislá európska sústava chránených území (Natura 2000), národné parky, chránené krajinné oblasti, chránené vodohospodárske oblasti a pod.) vrátane návrhu opatrení na ich zmiernenie.**

Navrhovanými zmenami IROP sa nepredpokladajú vplyvy na chránené územia odlišných od už posúdených vplyvov v rámci SEA procesu IROP.

**6. Možné riziká súvisiace s uplatňovaním strategického materiálu.**

Navrhovanými zmenami IROP sa nepredpokladajú významnejšie riziká spojené s uplatňovaním strategického materiálu vo vzťahu k životnému prostrediu.

**7. Vplyvy na životné prostredie presahujúce štátne hranice.**

Navrhované zmeny IROP nepredpokladajú vplyv na životné prostredie presahujúce hranice štátu odlišných od už posúdených vplyvov v rámci SEA procesu IROP.

**IV. Dotknuté subjekty**

**1 Vymedzenie zainteresovanej verejnosti vrátane jej združení.**

Účasť pri posudzovaní vplyvov zmeny strategického dokumentu s celoštátnym dosahom sa umožní zainteresovanej verejnosti podľa § 6a zákona.

**2 Zoznam dotknutých subjektov.**

* Orgány štátnej správy
* Samosprávne kraje
* Mestá, obce
* Združenia miest a obcí
* Príspevkové a rozpočtové organizácie štátu, samosprávnych krajov, mestá a obcí
* Záujmové združenia právnických osôb (§ 20, písm. f Občianskeho zákonníka)
* Materské, základné a stredné odborné školy, učilištia
* Občianske združenia
* Nadácie
* Neziskové organizácie poskytujúce verejnoprospešné služby
* Neinvestičné fondy
* Krajské školské úrady (nimi zriadené osobitné školy)
* Súkromné a cirkevné školy
* Združenie, zväzok, spolok
* Cirkvi a náboženské spoločnosti
* Fyzické a právnické osoby
* Regionálne združenia
* Záujmové skupiny
* Slovenský červený kríž

**3. Dotknuté susedné štáty.**

Nepredpokladá sa, že by navrhovanými zmenami IROP mohli byť dotknuté susedné štáty. Všetky cezhraničné vplyvy boli zhodnotené v rámci posudzovania vplyvov IROP, pričom nedochádza k takým zmenám, ktoré by mali vplyv na zmenu charakteru vplyvov presahujúcich štátne hranice.

**V. Doplňujúce údaje**

**1. Mapová a iná grafická dokumentácia (napr. výkres širších vzťahov v mierke primeranej charakteru a pôsobnosti strategického dokumentu).**

Predkladané oznámenie neobsahuje mapové a iné grafické dokumentácie s výnimkou prílohy, ktorou je podľa § 5 ods. 6 zákona č. 24/2006 Z. z. strategický dokument s vyznačením navrhovanej zmeny.

**2. Materiály použité pri vypracovaní strategického dokumentu.**

* Nariadenie Európskeho parlamentu a Rady (EÚ) č. 1303/2013, ktorým sa stanovuje spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006);
* Nariadenie Európskeho parlamentu a Rady (EÚ) 2023/435 z 27. februára 2023, ktorým sa mení nariadenie (EÚ) 2021/241, pokiaľ ide o kapitolu REPowerEU v plánoch obnovy a odolnosti, a ktorým sa menia nariadenia (EÚ) č. 1303/2013, (EÚ) 2021/1060 a (EÚ) 2021/1755 a smernica 2003/87/ES;
* Návrh na riešenie dopadov energetickej krízy prostredníctvom EŠIF zdrojov programového obdobia 2014 – 2020 a rámec implementácie (SAFE-CARE), (schválený uznesením vlády SR č. 806/2022);
* Nariadenie vlády SR č. 19/2023, ktorým sa ustanovujú maximálne ceny za časť regulovanej dodávky plynu pre koncových odberateľov plynu v domácnosti a malých odberateľov plynu a regulovanej dodávky elektriny pre malých odberateľov elektriny a podmienky ich uplatnenia;
* Neoficiálny dokument o zmenách rámca kohéznej politiky v kontexte energetickej krízy v rámci legislatívnych rokovaní REPowerEU, SPI(2022) 59 (október 2022).

**VI. Miesto a dátum vypracovania oznámenia.**

Bratislava, 16.01.2024

**VII. Potvrdenie správnosti údajov**

**1. Meno spracovateľa oznámenia.**

Ing. Elena Chrenková Kušnírová

vedúca oddelenia programovania

odbor riadenia implementácie

Ministerstvo investícií, regionálneho rozvoja a informatizácie SR

Pribinova 25

811 09 Bratislava

Tel: +421 2 2092 8606

e-mail: elena.chrenkova.kusnirova@mirri.gov.sk

**2. Potvrdenie správnosti údajov oznámenia podpisom oprávneného zástupcu obstarávateľa, pečiatka**

Ing. Valéria Valachovičová

riaditeľ odboru riadenia implementácie

Ministerstvo investícií, regionálneho rozvoja a informatizácie SR

Pribinova 25

811 09 Bratislava

Tel: +421 2 2092 8503

e-mail: valeria.valachovicova@mirri.gov.sk

Mgr. Adriana Červeňová

generálna riaditeľka sekcie IROP

Ministerstvo investícií, regionálneho rozvoja a informatizácie SR

Pribinova 25

811 09 Bratislava

Tel: +421 2 2092 8246

e-mail: adriana.cervenova@mirri.gov.sk

**PRÍLOHA**

Integrovaný regionálny operačný program

(verzia 16.0)

1. Čl. 130(3) všeobecného nariadenia [↑](#footnote-ref-1)
2. Údaje od začiatku roku 2023 [↑](#footnote-ref-2)
3. Čl. 130(3) všeobecného nariadenia [↑](#footnote-ref-3)